Hinkali

Hinkali () ir gruzīnu virtuvei raksturīgi mīklas sainīši. Ēdiena paveidi ir izplatīti vairākās Kaukāza kalnu daļās. Hinkali pildījumi atšķiras atkarībā no teritorijas. Sākotnējā recepte, tā sauktā hevsuruli, sastāvēja tikai no maltās gaļas (jēra vai liellopu un cūkgaļas), sīpoliem, čili pipariem, sāls un kumīna. Mūsdienu recepte, kuru galvenokārt gatavo Gruzijas pilsētās, tā sauktie kalakuri, izmanto tādus garšaugus kā, piemēram, pētersīļus un koriandru. Musulmaņu apdzīvotajos apgabalos cūkgaļas izmantošana nav izplatīta, tās vietā izmanto liellopa vai jēra gaļu. Gaļu var aizstāt arī sēnes, kartupeļi vai siers.

Hinkali tiek ēsts bez papildu garšvielām vai ar melnajiem pipariem. Gaļas pildījums ir termiski neapstrādāts, tāpēc, kad hinkali tiek izvārīts, gaļas šķidrumi paliek iekšā mīklas sainītī. Lai padarītu šķidrumu biezāku, maltajai gaļai pievieno siltu ūdeni vai buljonu. Ēdot hinkali, ar pirmo kodienu parasti izsūc gaļas šķidrumu. Mīklas sainīša augšējo daļu nav paredzēts ēst, bet to atstāj uz šķīvja, lai zinātu apēsto hinkali skaitu. Gruzīnu valodā šo ēdiena daļu sauc par kudi ( — 'cepure') vai k'uch'i ( — 'kuņģis'). Tautas kultūrā ir pieņemts hinkali ēst ar rokām, galda piederumu, piemēram, dakšiņas, izmantošana tiek uzskatīta par nepieklājīgu.

Pilsētas Dušeti, Pasanauri un Mcheta ir īpaši slavenas savu hinkali dēļ.

 Skatīt arī 
 Pelmeņi

 Atsauces 

 Ārējās saites 

 Hinkali recepte (ar fotogrāfijām) 
 Hinkali recepte 

Kategorija:Gruzijas virtuve
Kategorija:Gaļas ēdieni
Kategorija:Miltu ēdieni